*Šakotis*
***Šakotis*** (leedu keeles *šakotis*, poola keeles *sękacz* – 'kuusepuukook'; otsetõlkes 'haruline') on Poola-Leedu traditsiooniline vardas küpsetatud kook. *Šakotise* koostisosad on või, muna, jahu, suhkur ja koor. Kooki küpsetatakse pöörleval vardal kas ahjus või lahtise tule kohal.

Ajalugu
-------

Koogi valmistamine levis rahva hulgas Poola-Leedu ühisriigi Rzeczpospolita ajal (1569–1791). *Šakotis*'e päritolu seostatakse ühelt poolt Itaalia päritolu Poola kuninganna Bona Sforzaga ja teisalt jatvingidega. Kui balti hõimude hulka kuulunud jatvingid asustasid Podlaasia ala keskajal, siis Bona Sforza oli kuningas Zygmunt I abikaasa 1518–1548 ja oli tuntud riigi majanduse reformijana.

*Šakotis*'ele on andnud nime tema iseloomulik kuju, mis tõlkes tähendab "mitmeharuline puu". Enamasti on ta kooniline ja meenutab välimuselt kuuske. Koogi küpsetamine on aja- ja töömahukas protsess. Tule kohal pöörlevale vardale kinnitatud koonusele kantakse kihtidena tainas. Keskmise koogi küpsetamiseks kulub pool tundi.

Kooki võib serveerida nii, nagu ta küpsetamisel jääb, või kaunistatuna šokolaadi ja suhkrust lilleõitega. *Šakotis* on üks tähtsamaid magustoite Leedu pidulaudadel, eriti pulmades või pühade ajal.

Kui 2006. aasta Euroopa päeval korraldati Austria algatusel Viinis Café Europe, siis valiti Leedu esindusmaiustuseks *šakotis*.

Leedu rekord püstitati 2015. aasta mais Druskininkais, kus küpsetati seni teadaolev suurim *šakotis* kõrgusega 3,72 meetrit ja kaaluga 85,8 kilogrammi.

Galerii
-------

* ValmistusprotsessValmistusprotsess
* Tavaline madal ja pehme šakotisTavaline madal ja pehme *šakotis*
* Šokolaadi ja kookoslaastudega kaunistatud šakotisŠokolaadi ja kookoslaastudega kaunistatud *šakotis*
* Pikk šakotis, kaunistatud šokolaadi ja lilleõitegaPikk *šakotis*, kaunistatud šokolaadi ja lilleõitega
* Keskmisel taldrikul risti lõigatud kook, äärmistel pikisuunas lõigatud viiludKeskmisel taldrikul risti lõigatud kook, äärmistel pikisuunas lõigatud viilud

Puukooke
--------

[[Pilt:Spettekaka Trdelník Prügelkrapfen Baumstriezel Kürtőskalács Raguolis Baumkuchen Kürtősfánk.jpg|pisi| Puu- ehk palgikooke: Spettekaka Trdelník Prügelkrapfen Baumstriezel Kürtőskalács Raguolis Baumkuchen Kürtősfánk

* Austria – *Prügelkrapfen*
* Indoneesia – *Spekkoek (kue lapis legit or spekuk）*
* Luxembourg – *Baamkuch*
* Poola – *Sękacz*
* Prantsusmaa – *Gâteau à la broche*
* Rootsi – *Spettekaka*
* Saksamaa - Baumkuchen
* Slovakkia – *Skalický trdelník*
* Tšehhia – *Trdelnik*
* Türgi – *Makara tatlısı*
* Ungari – *Kürtőskalács*
* Valgevene – *bankukha* (saksa *Baumkuchen*)

Viited
------

1. ↑  Lankauskas, Gediminas (2015). *The Land of Weddings and Rain: Nation and Modernity in Post-Socialist Lithuania*. U of Toronto P. Lk 208–11. ISBN 9781442612563.
2. ↑  Klaus Klöppel: Polnische Ostseeküste: Danzig, Masuren, Baedeker, ISBN 3-8297-1171-9 Archived January 7, 2014, at the Wayback Machine.
3. ↑  Bremzen, Anya von (2014). *Det goda sovjetiska köket: Minnen, mat och längtan* (rootsi). 2244. Lk 242. ISBN 9789186729592.
4. ↑  Baker, Mark; Presser, Brandon; Dragicevich, Peter; Richmond, Simon; Symington, Andy (2012). *Lonely Planet Estonia, Latvia & Lithuania*. Lonely Planet. Lk 43. ISBN 9781743213049.
5. ↑  Lietuvoje pasiektas rekordas: iškeptas didžiausias pasaulyje šakotis

Välislingid
-----------

* *Šakotis*'e valmistamine video